**Аудандық қоғамдық кеңес отырысының**

**ХАТТАМАСЫ**

 **Мақат поселкесі 12 қазан 2023 жыл**

**№13**

 **Қатысқандар:** А.С.Жұмағалиев – қоғамдық кеңес төрағасы

 М.К.Мурзагалиева – қоғамдық кеңестің хатшысы

**Қоғамдық кеңес мүшелер саны:** 8 адам

**Баяндамашылар: Мақат аудандық құрылыс бөлімінің басшысы Ә.Б.Қадыров, Мақат аудандық тұрғын үй – коммуналдық шаруашылық, жолаушылар көлігі және автомобиль жолдары бөлімінің басшысы Т.К. Іңірбай**

**Күн тәртібіне енгізілген мәселелер:**

1. Мақат ауданындағы инфрақұрылымының бағдарламалы жобалары тұрғын үй құрылыс мәселелері, тұрғындарды баспанамен қамтамасыз ету жөнінде 2023 жылы жасалып жатқан және жасалатын жоспарлы жұмыстар тындау, ұсыныс жасау туралы.
2. Аудандағы коммуналдық шаруашылықтар ішінде авто және жаяу жүргіншілер жолдары, ауызсу мәселелері, кенттерді кәріз суынан тазарту жүйесінің жұмысы ауылдық жерлер, мекенжайларын орталықтандырған кәріз жүйесіне қосу жоспары, Доссор кенті кәріз су тазарту жүйесінің құрылысының іске қосуда жасалып жатқан іс қимыл жоспарлары және бөліммен көрсетілетін мемлекеттік қызметтер туралы тындау, ұсыныс жасау туралы.
3. Доссор, Мақат елді мекендеріндегі тұзды сорларды көму мәселесін тындау, ұсыныс жасау туралы.

Аудандық қоғамдық кеңестің төрағасы А.С.Жұмағалиев жиналысты ашып, регламент белгілеп (хабарламашыға 10 минут, сөз сөйлеушілерге 5 минутқа дейін уақыт белгіленеді), күн тәртібін бекітті.

Бірінші мәселе бойынша бірінші сөз: Мақат аудандық құрылыс бөлімінің басшысы Ә.Б.Қадыровке берілді (баяндама жалғанды).

Сұрақ:

Қоғамдық кеңесінің мүшесі Ғ.Габдуллин: Мақат кентінен 3 қатарлы 60 пәтерлі 2 тұрғын үйлердің құрылысы қашан аяқталады? Доссор кентіндегі 3 қатарлы 60 үйліктің құрылыс қандай жағдайда?

Жауап:

Мақат аудандық құрылыс бөлімінің басшысы Ә.Б.Қадыров: Мақат кентінен 3 қатарлы 60 үйлік 2 тұрғын үйлердің құрылысының аяқталу мерзімі желтоқсан айы. Жобалау – сметалық құжаттамасы жасақталды.

Доссор кентіндегі 3 қатарлы 60 пәтерлі тұрғын үйге сыртқы инженерлік желілері құрылысы қазіргі таңда тұрғын үйдің басталмауына байланысты тоқтап тұр. Қазіргі уақытта конкурсқа жарияланды.

Сұрақ:

Қоғамдық кеңесінің төрағасы А.Сарыұлы: Доссор кентіндегі, Бәйгетөбе аудық округтарының жеке тұрғын үй салу үшін бөлінген жер телімдеріне қатысты қандай жұмыстар атқарылып жатыр?

Жауап:

Мақат аудандық құрылыс бөлімінің басшысы Ә.Б.Қадыров: Доссор кентінен жеке тұрғын үй салу үшін бөлінген жер телімдеріне (ИЖС) инженерлік инфрақұрылым желілерін жүргізу жұмыстары 2022 жылы басталды. 35,890 (42,094) шақырым су құбыры тартылды, 179 (187) дана су құбыры құдықтары орнатылды, 11,4 (23,749) шақырым газ құбыры желісі тартылды. Бәйгетөбе ауылдық округіне қарасты №402 ПМС елді мекеніне жеке тұрғын үй салу үшін бөлінген жер телімдеріне инженерлік инфрақұрылым желілерін жүргізу жұмыстары 2022 жылы басталды. 12,352 (16,462)шақырым су құбыры тартылды,10 (104)дана су құбыры құдықтары орнатылды, 12,850 (18,254) шақырым газ құбыры тартылды.

Сұрақ:

Қоғамдық кеңесінің мүшесі Г.Биманов: Мақат,Доссор кенттерінде көше жарығы құрылысы аяқталды ма?

Жауап:

Мақат аудандық құрылыс бөлімінің басшысы Ә.Б.Қадыров: Мақат кентінде көше жарығының құрылысы және бұрынғы көше жарығын қайта жаңарту жұмыстары жүргізілуде. Құрылыстың аяқталу мерзімі желтоқсан айы. Доссор кентіндегі көше жарығының құрылысы және қайта жаңарту жұмыстары бойынша келісім шарт жасақталуда. Бәйгетөбе ауылдық округіне көше жарығы құрылысына жобалық – сметалық құжаттамасы жасақталуда.

Екінші мәселе бойынша сөз: Мақат аудандық тұрғын үй – коммуналдық шаруашылық, жолаушылар көлігі және автомобиль жолдары бөлімінің басшысы Т.К.Іңірбайға берілді (баяндама жалғанды)

Сұрақ:

Қоғамдық кеңесінің мүшесі Ғ.Габдуллин: Мақат, Доссор бойынша автокөлік жолдары құрылысы аяқталды ма?

Жауап:

Мақат аудандық тұрғын үй – коммуналдық шаруашылық, жолаушылар көлігі және автомобиль жолдары бөлімінің басшысы Т.К.Іңірбай: Жобаланған 24,6 шақырым жолдың 20,5 шақырымы салынып, 3,1 шақырымы ағымды жылдың аяғына дейін аяқталуы жоспарлануда.

Сұрақ:

Қоғамдық кеңесінің мүшесі А.Қосмағамбетов: Мекенжайларын орталықтандырған кәріз жүйесіне қосу жоспары орындалып жатыр ма?

Жауап:

Мақат аудандық тұрғын үй – коммуналдық шаруашылық, жолаушылар көлігі және автомобиль жолдары бөлімінің басшысы Т.К.Іңірбай: Мақат ауданы елді – мекендерінде 31,11 шақырым кәріз су құбыры, 6 дана кәріз айдау су стансасы, 2 дана буландыру алаңы бар.

Үшінші мәселе бойынша сөз: Мақат аудандық тұрғын үй – коммуналдық шаруашылық, жолаушылар көлігі және автомобиль жолдары бөлімінің басшысы Т.К.Іңірбайға берілді (баяндама жалғанды)

Сұрақ:

Қоғамдық кеңесінің төрағасы А.Сарыұлы : Доссор, Мақат елді мекендеріндегі тұзды сорларды көму мәселесіне қандай шешімдер қабылданып жатыр?

Жауап:

Мақат аудандық тұрғын үй – коммуналдық шаруашылық, жолаушылар көлігі және автомобиль жолдары бөлімінің басшысы Т.К.Іңірбай: Атырау облысы табиғи рессурстар және табиғат пайдалануды реттеу басқармасына 500 млн.теңгеге бюджеттік өтінім жолданды.

Төраға : Күн тәртібіндегі мәселе бойынша баяндама аяқталды.

Қоғамдық кеңес мүшелері ұсыныстыраңыз бар ма?

Қоғамдық кеңесінің мүшесі А.Қосмағамбетовтан: КОС құбырлары жетіспейді летний водопроводтың жобасына ақша бөлуді ұсынды.

Аудандық қоғамдық кеңес күн тәртібіне қойылған мәселені тындап, талқылады, талқыланған мәселе бойынша аталған шешімде жеке және заңды тұлғалардың құқықтары мен заңды мүдделеріне нұқсан келтіретін немесе оларды шектейтін ережелер анықталған жоқ.

Аудандық Қоғамдық кеңес отырысының күн тәртібіне енгізілген мәселе қаралды. Отырыс жабық деп жариялаймын. Рақмет.

Қоғамдық кеңес төрағасы А.Жұмағалиев

Қоғамдық кеңес хатшысы: М.Мурзагалиева